**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) lengvatą: UAB „Minibank“ (įm.k. 301850677) ir I. Tilvikienės projektavimo firmai (kodas 140328059)*,* kurios atliko pastatų fasado remonto darbus Klaipėdos miesto istorinėse dalyse.

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintu NTM lengvatų teikimo tvarkos aprašu ir jame nustatytais reikalavimais, priimti sprendimą dėl NTM lengvatų suteikimo asmenims, atlikusiems pastatų fasado tvarkybos darbus Klaipėdos miesto istorinėse dalyse.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis NTM lengvatų teikimo asmenims, vykdantiems Klaipėdos miesto istorinėse dalyse kompleksinį fasadų ar stogų tvarkymą arba įrengusiems mažosios architektūros ar puošybos elementus, tvarkos aprašu, patvirtintu Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas savivaldybės tarybos 2011 m. liepos 28 d. sprendimu Nr. T2–235, 2013 m. rugsėjo 25 d. sprendimu Nr.T2–225): UAB „Minibank“ atliko pastato, esančio adresu Janonio g. 17, Klaipėda, fasado remonto darbus, I. Tilvikienės projektavimo firma atliko pastato, esančio adresu Kepėjų g. 11A, Klaipėda, fasado remonto darbus.

Juridiniai asmenys atitinka Klaipėdos miesto savivaldybės tarybos sprendimu patvirtinto NTM lengvatų teikimo tvarkos aprašo keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Juridiniams asmenims, atlikusiems Klaipėdos miesto istorinėse dalyse pastato fasado tvarkybos darbus nuosavomis lėšomis, būtų suteikta mokestinė lengvata.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad aukščiau išvardinti juridiniai asmenys, atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtinto NTM lengvatų teikimo tvarkos aprašo reikalavimus.

2014 m. lapkričio 5 d. įvyko Klaipėdos miesto savivaldybės administracijos Komisijos nekilnojamojo turto mokesčio lengvatų Klaipėdos miesto istorinėse dalyse nustatyti (toliau­ – ­ Komisija) posėdis, kuriame įvertintas UAB „Minibank“ pateiktas prašymas ir dokumentai dėl NTM lengvatos suteikimo už atliktus pastato, esančio adresu J.Janonio g. 17, Klaipėda, fasado remonto darbus bei įvertintas I. Tilvikienės projektavimo firmos pateiktas prašymas ir dokumentai dėl NTM lengvatų suteikimo už atliktus pastato, esančio adresu Kepėjų g. 11A, Klaipėda, fasado remonto darbus. Posėdžio metu nutarta, kad įmonių pateikti dokumentai atitinka patvirtintos NTM lengvatų teikimo tvarkos aprašo reikalavimus ir fasado remonto darbai faktiškai atlikti. Atsižvelgiant į tai, Komisija nutarė pavesti parengti tarybos sprendimo projektą, kuriuo siūlyti suteikti minėtoms įmonėms nekilnojamojo turto mokesčio lengvatas (2014-11-05 protokolas Nr. ADM1-281).

 **5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „Minibank“ prašyme nurodė, kad atliktų darbų išlaidų suma sudaro 745984,12 Lt. Lt (be PVM). Komisija posėdžio metu tinkamomis pastato fasado remonto išlaidomis pripažino 161378,48 Lt (be PVM). Pagal tarybos sprendimu patvirtintą tvarkos aprašą, UAB „Minibank“ galimos lengvatos dydis – 30 % nuo atliktų darbų vertės be PVM, bet ne daugiau kaip už trejus metus deklaruotos/deklaruotinos nekilnojamojo turto mokesčio sumos, t.y. 30 proc. sudarytų 48413 Lt (161378 Lt x 30 proc.), bet UAB „Minibank“ deklaruotas/deklaruotinas NTM už minėtą pastatą atitinkamą laikotarpį sudaro **13144 Lt** (2012 m. - 5160 Lt, 2013 m. – 3992 Lt, 2014 m. – 3992 Lt).

 2. I. Tilvikienės projektavimo firma prašyme nurodė, kad atliktų darbų išlaidų suma sudaro 96099 Lt (75918,21 Lt be PVM). Komisija tinkamomis pastato fasado remonto išlaidomis kompensuoti pripažino 64974 Lt (be PVM). Pagal tarybos sprendimu patvirtintą tvarkos aprašą, I. Tilvikienės projektavimo firmai galimos lengvatos dydis – 100 % nuo atliktų darbų vertės be PVM, bet ne daugiau kaip už trejus metus deklaruotos/deklaruotinos nekilnojamojo turto mokesčio sumos. Firmos deklaruotas/deklaruotinas NTM už minėtą pastatą už trejų metų laikotarpį sudaro **16536 Lt** (5512 Lt x 3m.).

 **6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų NTM lengvatų Klaipėdos miesto savivaldybė į biudžetą negaus **29680 Lt** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, Klaipėdos miesto istorinėse dalyse savo pastangomis atlikusius pastatų fasado remonto darbus. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Investicijų ir ekonomikos departamento Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, 2014 m. lapkričio 5 d. Komisijos protokolas Nr. ADM1-281, 11 lapų.

Mokesčių skyriaus vedėja Jolanta Uptienė